CELEX: 31980R0109
Language: mt
Date: 1980-01-18 00:00:00
Title: Ir-Regolament tal-Kummissjoni (KEE) Nru 109/80 tat-18 ta’ Jannar 1980 dwar l-applikazzjoni ta’ l-inqas rata ta’ rifużjoni fuq l-esportazzjoni għal ċertu prodotti fis-setturi tal-bajd u laħam tat-tjur

Avviż Legali Importanti

|

31980R0109

Official Journal L 014 , 19/01/1980 P. 0030 - 0031 Finnish special edition: Chapter 3 Volume 11 P. 0192  Spanish special edition: Chapter 03 Volume 17 P. 0104  Swedish special edition: Chapter 3 Volume 11 P. 0192  Portuguese special edition Chapter 03 Volume 17 P. 0104 

		Ir-Regolament tal-Kummissjoni (KEE) Nru 109/80tat-18 ta’ Jannar 1980dwar l-applikazzjoni ta’ l-inqas rata ta’ rifużjoni fuq l-esportazzjoni għal ċertu prodotti fis-setturi tal-bajd u laħam tat-tjurIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni tas-suq tal-bajd [1], kif emendat mir-Regolament (KEE) Nru 368/76 [2], u b’mod partikolari l-Artikolu 9 (3) tiegħu,Wara li kkunsidrat ir-Regolament tal-Kunsill (KEE) Nru 2777/75 tad-29 ta’ Ottubru 1975 dwar l-organizzazzjoni komuni tas-suq fil-laħam tat-tjur [3], kif emendat mir-Regolament (KEE) Nru 369/76 [4], u b’mod partikolari l-Artikolu 9 (3) tiegħu,Wara li kkunsidrat ir-Regolament tal-Kunsill (KEE) Nru 2774/75 tad-29 ta’ Ottubru 1975 li jippreskrivi regoli ġenerali għall-għotja ta’ rifużjonijiet fuq esportazzjonijiet tal-bajd u l-kriterji sabiex ikun iffissat l-ammont ta’ dawn ir-rifużjonijiet [5], u b’mod partikolari l-Artikolu 7 (2) tiegħu,Wara li kkunsidrat ir-Regolament tal-Kunsill (KEE) Nru 2779/75 tad-29 ta’ Ottubru 1975 li jippreskrivi regoli ġenerali għall-għotja ta’ rifużjonijiet fuq esportazzjonijiet tal-laħam tat-tjur u kriterji sabiex ikun iffissat l-ammont ta’ dawn ir-rifużjonijiet [6], u b’mod partikolari l-Artikolu 7 (2) tiegħu,Billi, f’każijiet fejn ir-rifużjoni fuq l-esportazzjoni tvarja skond id-destinazzjoni, l-Artikolu 11 (2) tar-Regolament tal-Kummissjoni (KEE) Nru 192/75 [7], kif emendat l-aħħar bir-Regolament (KEE) Nru 2838/77 [8], jippreskrivi illi l-parti tar-rifużjoni, ikkalkolata fuq il-bażi ta’ l-inqas rata ta’ rifużjoni, applikabbli fil-ġurnata meta l-formalitajiet tad-dwana fuq l-esportazzjoni jkunu mitmuma, għandha titħallas meta tkun ingħatat prova illi l-prodott telaq mit-territorju ġeografiku tal-Komunità;Billi l-aħħar subparagrafu ta’ l-Artikoli 2 (4) u 3 (1) tar-Regolament tal-Kunsill (KEE) Nru 441/69 [9], kif emendat l-aħħar bir-Regolament (KEE) Nru 2707/78 [10], jippermetti li l-parti tar-rifużjoni kkalkolata fuq il-bażi ta’ l-inqas rata għandha tiġi mħallsa malli l-prodott ikun tqiegħed taħt il-proċedura speċjali preskritta fl-imsemmi Regolament;Billi, skond l-arranġamenti speċjali magħmula ma’ ċerti pajjiżi li mhumiex membri, ir-rata ta’ rifużjoni applikabbli fuq esportazzjonijiet lejn l-imsemmijin pajjiżi ta’ ċerti prodotti fis-setturi tal-bajd u l-laħam tat-tjur jistgħu jkunu inqas, u kultant sostanzjalment inqas, mir-rifużjoni applikata normalment; billi xi drabi jiġri wkoll illi ma tkun iffissata ebda rifużjoni;Billi l-inqas rata ta’ rifużjoni tirriżulta wkoll mill-fatt illi rifużjoni ma tkunx giet iffissata;Billi hemm każijiet fejn rifużjoni mhijiex iffissata għal esportazzjonijiet lejn l-Istati Uniti; billi għandu jkun hemm ukoll eċċezzjoni biex tkun stabbilita l-inqas rata ta’ rifużjoni f’każijiet fejn il-miżuri introdotti fl-Istati Uniti jiggarantixxu illi l-prodotti li kkwalifikaw għal rifużjoni għal destinazzjonijiet oħrajn ma jistgħux ikunu importati f’dak il-pajjiż; billi l-esperjenza turi illi l-prodotti in kwistjoni jistgħu jikkwalifikaw għal din l-eċċezzjoni mhux biss fir-rigward ta’ l-applikazzjoni ta’ l-Artikolu 11 (2) tar-Regolament (KEE) Nru 192/75 iżda wkoll fir-rigward ta’ l-applikazzjoni ta’ l-Artikoli 2 (4) u 3 (1) tar-Regolament (KEE) Nru 441/69;Billi l-miżuri li jiddisponi għalihom dan ir-Regolament huma skond l-opinjoni tal-Kumitat ta’ Ġestjoni għall-Laħam tat-Tjur u l-Bajd,ADOTTAT DAN IR-REGOLAMENT:Artikolu 1Il-fatt illi l-ebda rifużjoni m’hi fissata għal prodotti li jaqgħu taħt is-subintestaturi 01.05 A, 02.02 u 04.05 li huma esportati lejn l-Istati Uniti m’għandux ikun ikkunsidrat:- biex tkun stabbilita l-inqas rata ta’ rifużjoni għall-għanijiet ta’ l-Artikolu 11 (2) tar-Regolament (KEE) Nru 192/75,- biex ikun applikat l-aħħar subparagrafu ta’ l-Artikoli 2 (4) u 3 (1) tar-Regolament (KEE) Nru 441/69.Artikolu 2Dan ir-Regolament jibda’jseħħ fil-21 ta’ Jannar 1980.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussel, fit-18 ta’ Jannar 1980.Għall-KummissjoniFinn GundelachViċi-President[1] ĠU L 282, ta’ l-1.11.1975, p. 49.[2] ĠU L 45, tal-21.2.1976, p. 2.[3] ĠU L 282, ta’ l-1.11.1975, p. 77.[4] ĠU L 45, tal-21.2.1976, p. 3.[5] ĠU L 282, ta’ l-1.11.1975, p. 68.[6] ĠU L 282, ta’ l-1.11.1975, p. 90.[7] ĠU L 25, tal-31.1.1975, p. 1.[8] ĠU L 327, ta’ l-20.12.1977, p. 23.[9] ĠU L 59, ta’ l-10.3.1969, p. 1.[10] ĠU L 327, tat-22.11.1978, p. 5.--------------------------------------------------